Source: http://docplayer.hu/29692237-Feher-vikingek-real-madrid-szurkoloi-egyesulet-alapszabalya.html
Timestamp: 2019-01-21 16:54:53+00:00

Document:
FEHÉR VIKINGEK REAL MADRID SZURKOLÓI EGYESÜLET ALAPSZABÁLYA - PDF
Download "FEHÉR VIKINGEK REAL MADRID SZURKOLÓI EGYESÜLET ALAPSZABÁLYA"
1 FEHÉR VIKINGEK REAL MADRID SZURKOLÓI EGYESÜLET ALAPSZABÁLYA 1
2 I. Általános rendelkezések Az egyesület neve: Fehér Vikingek Real Madrid Szurkolói Egyesület Az egyesület rövid neve: Fehér Vikingek Egyesület Az egyesület székhelye: 7624 Pécs, Szent István tér 17. (Civil Közösségek Háza) Az egyesület működési területe: Magyarország Az egyesület jogi személy, amely a bíróság általi nyilvántartásba vétellel jön létre. Az egyesület önálló ügyintézői és képviseleti szervekkel és önálló költségvetéssel rendelkezik. Az egyesület közvetlen politikai tevékenységet nem folytat, szervezete pártoktól független, azoktól támogatást nem fogad el, illetve a pártoknak anyagi támogatást nem nyújt. Közvetlen politikai tevékenység a pártpolitikai tevékenység, valamint az országgyűlési képviselői, megyei, fővárosi önkormányzati választáson történő jelöltállítás. Az egyesület elsődlegesen gazdasági-vállalkozási tevékenységet nem folytat. Az egyesület a céljai megvalósítása gazdasági feltételeinek biztosítása érdekében gazdasági-vállalkozási tevékenységet folytathat. Az egyesület vagyona a tagjai által befizetett tagdíjakból, valamint a támogatók felajánlásaiból és hozzájárulásaiból áll. Az egyesület befektetési tevékenységet nem folytat. II. Az egyesület célja és feladatai Az egyesület célja Az egyesület célja a Real Madrid CF magyarországi szurkolóinak összefogása, a szurkolók színvonalasabb tájékoztatásával a Real Madrid CF szélesebb körben történő megismerésének elősegítése régiónkban. Az egyesület feladatai Az egyesület a fent meghatározott célok elérése érdekében különösen az alábbi feladatokat látja el: 2
3 a) a Real Madrid CF magyar szurkolóinak informálása, b) a szurkolók számára összejövetelek szervezése, megtartása, c) Real Madrid CF mérkőzésekre történő utazások szervezése, d) a Real Madrid CF, illetve a Real Madrid CF játékosainak mindennapjaival kapcsolatos magazinok, DVD-k, ajándék- és egyéb tárgyak, eredeti mezek közös rendelése, beszerzése, e) tagjaink számára sporttevékenységek szervezése. III. A tagsági viszony Az egyesület tagjai Az egyesület tagja lehet minden bel- és külföldi természetes és jogi személy, feltéve hogy írásban nyilatkoznak belépési szándékukról, az Egyesület alapszabályát magukra nézve kötelezőnek ismerik el. A tagsági jogviszony létrejöttéhez kiskorú személy esetén a törvényes képviselő írásbeli hozzájáruló nyilatkozata szükséges. Tagsági típusok Alapító tagok: azok az egyesületi tagok, akik jelen voltak az egyesület alakuló ülésén, és azóta is érvényes tagsági viszonnyal rendelkeznek. Rendes tagok: azok az egyesületi tagok, akik az egyesület megalakulása után váltak egyesületi taggá, teljesítve a tagsággá válás feltételeit. Tiszteletbeli tagok: azok az egyesületi tagok, akik közismert személyek, vagy az egyesületért tett áldozatos munkájukkal érdemlik ki ezt a címet. A tiszteletbeli taggá választásról az egyesület közgyűlése dönt. A tiszteletbeli tagoknak nincs tagdíj fizetési kötelezettségük. A tagsági viszony keletkezése és megszűnése Az egyesületi tagsági jogviszony felvétellel jön létre. Az egyesületbe való belépés, illetőleg az egyesületből történő kilépés önkéntes. A belépési szándékot írásbeli nyilatkozattal kell jelezni az egyesület felé. A tagfelvétel kérdésében írásbeli felvételi kérelem alapján az egyesület elnöksége dönt. A tagfelvételi kérelem elutasítása esetén 30 napon belül a közgyűléshez lehet fordulni jogorvoslati kérelemmel. A tagsági jogviszony akkor kezdődik, amikor a belépni kívánó személy belépési nyilatkozatát az elnökség elfogadta és jóváhagyta, és a 3
4 belépés időpontjától függő időszakra vonatkozó tagdíja hitelt érdemlő módon, az egyesület számláján vagy pénztárában jóváírásra került. Az egyesületi tagság megszűnik: a) kilépéssel, b) kizárással, c) vagy a természetes személy tag elhalálozásával. Kilépéssel szűnik meg az egyesület tagjának tagsága, amennyiben írásban bejelenti az elnökséghez kilépési szándékát, az elnökség a kilépési szándékát bejelentő tagot törli az egyesület tagjainak sorából. A tagsági viszony megszűnése nem mentesíti a tagot a tagsága idején keletkezett és tagsága időtartamára vonatkozó kötelezettségek, - így különösen a tagdíj-fizetési kötelezettség - teljesítése alól. Kizárás útján szűnik meg a tag tagsági jogviszonya, ha az elnökség a tag egyesületi tagságát 2/3-os többséggel elfogadott határozattal megszünteti. Az elnökség a megszüntető határozatát minden esetben köteles írásban indokolni. Az elnökség kizárja az egyesület tagjai közül azt a tagot, a) aki tagdíj-fizetési kötelezettségét határidőben nem teljesíti, és fizetési kötelezettségének az elnökség írásbeli fizetési felszólításában foglalt 15 napos határidőn belül sem tesz eleget, b) akit bíróság jogerős és végrehajtandó szabadságvesztés büntetésre ítélt vagy a közügyek gyakorlásától eltiltott. A tag kizárásával kapcsolatos eljárás A tagot az eljárás megindításáról kötelező értesíteni, részére biztosítani kell, hogy a védekezéséhez szükséges bizonyítékokat az eljárás során feltárhassa és érdemi védekezést terjeszthessen elő. Az elnökség határozatáról a tagot annak meghozatalától számított 15 napon belül írásban, ajánlott tértivevényes postai küldeményben értesíteni kell. Az írásbeli értesítésben meg kell jelölni a kizárás okát, tájékoztatni kell a tagot a védekezés, valamint a határozat elleni jogorvoslat lehetőségéről. A tag az elnökség határozata ellen annak kézbesítésétől számított 15 napon belül a közgyűléshez címzett kérelmében jogorvoslattal élhet. A közgyűlés a jogorvoslattal megtámadott elnökségi határozat tárgyában a jogorvoslati kérelem kézhezvételétől számított 30 napon belül köteles dönteni. Az elnökségi határozat felülvizsgálata kérdésében a közgyűlés egyszerű szótöbbséggel határoz. A közgyűlés határozatát a kizárt tag a tudomására jutástól számított 30 napon belül bíróság előtt megtámadhatja. 4
5 IV. Az egyesület tagjainak jogai és kötelezettségei Az egyesület természetes személy tagjai jogaikat kizárólag személyesen gyakorolhatják. A jogi személy, illetve jogi személyiséggel nem rendelkező szervezet tagok jogaikat képviselőik útján gyakorolják. Az egyesület tagjainak jogai a) Részt vehet az egyesület tevékenységében és rendezvényein, b) választhat és választható az egyesület szerveibe, az egyesület kiskorú tagjai kizárólag csak az életkoruknak megfelelő tisztségre választhatók, így az egyesület kiskorú tagjai az egyesület képviseletére nem jogosultak, továbbá bankszámla feletti rendelkezési joggal nem ruházhatók fel, c) véleményt nyilváníthat, javaslatot tehet az egyesületet érintő bármely kérdésben, ajánlásokat tehet az egyesületet érintő kérdések megtárgyalására, d) kezdeményezheti az egyesület jogszabályba ütköző határozatainak megsemmisítését, e) részesülhet az egyesület által nyújtott kedvezményekben, f) a közgyűlésen minden tag egy szavazati joggal rendelkezik, g) betekinthet az egyesület irataiba, nyilvántartásába, h) felvilágosítást kérhet az egyesület tevékenységéről, amelyre az egyesület 30 napon belül köteles választ adni, i) a tagok egyharmada írásban ok és cél megjelölésével rendkívüli közgyűlés és rendkívüli elnökségi ülés összehívását kezdeményezheti. Az egyesület tagjainak kötelezettségei a) az alapszabály rendelkezéseinek betartása, a határozatok végrehajtása, b) tagsági díj megfizetése, c) személyes közreműködés az egyesület feladatainak ellátásában, a közgyűlés, illetve az elnökség határozatainak megfelelően, elősegíteni az egyesület által kitűzött célok megvalósítását d) nem veszélyeztetheti az egyesület céljának megvalósítását. e) a felmerülő adatváltozás esetén a tagnak a változásról haladéktalanul nyilatkoznia kell és tájékoztatni köteles az egyesületet. A tagi adatváltozás elmulasztásából eredő, illetőleg a hiányos teljesítésből eredő adatszolgáltatásért a tagot ért kár vonatkozásában az egyesület helyt állni nem tartozik, az ebből eredő tagnál felmerülő károkért felelősséggel nem tartozik. 5
6 A tagdíjat az elnökség javaslatára a közgyűlés állapítja meg. Az egyesület nagykorú tagjai 3000 Ft/év, az egyesület kiskorú tagjai pedig 2000 Ft/év tagdíjat fizetnek. Utoljára abban az évben minősül kiskorúnak egy tag, amelyikben a 18 életévét betöltötte. Az egyesület kiskorú tagjai számára a kedvezményes tagdíjat az elnökség saját ügyrendje alapján engedélyezi. A Real Madrid CF által kibocsátott, érvényes szurkolói kártyával rendelkező elnökségi tagoknak és az egyesület tiszteletbeli tagjainak nincs tagdíj fizetési kötelezettségük. A tisztújításkor az elnökségből leköszönő tag amennyiben az egyesület tagja kíván maradni az aktuális naptári évre vonatkozó tagdíját, ami az éves tagdíj 100%-a, a tisztújító közgyűléstől számított 45 munkanapon belül kell rendeznie. A tagdíjat az egyesület tagjai minden év január 31. napjáig kötelesek az egyesület pénztárába történő befizetéssel, vagy az egyesület bankszámlájára banki átutalással megfizetni. Az alapítás évében az éves tagdíj befizetésének határideje az egyesületnek a Pécsi Törvényszék általi bejegyzését követő hónap utolsó napja. A tagság naptári évre vonatkozik, a január 1. - december 31. közötti időszakra. A június 30. után belépő tagok részére a belépéskor fizetendő tagdíj az éves tagdíj összeg 150%-a, ami magában foglalja a következő naptári évre vonatkozó tagdíjat is, vagy az éves tagdíj összeg 100%-a, ami az aktuális naptári év végéig fedezi az új belépő tag tagdíját. V. Az egyesület szervezete Az egyesület szervei: a) közgyűlés b) elnökség VI. Az egyesület közgyűlése A közgyűlés az egyesület legfőbb szerve, melyet a tagok összessége alkot. Az egyesület ülései főszabály szerint nyilvánosak. Zárt ülés elrendelését kérheti az elnök, vagy bármely tag az ok és a cél pontos megjelölésével. Az egyesület közgyűlését legalább évente egyszer össze kell hívni. A közgyűlést az elnök hívja össze és a közgyűlés üléseit az elnök vezeti. Az elnök a közgyűlés vezetésével mást is megbízhat. A 6
7 közgyűlés időpontját az elnökség legalább 30 nappal korábban állapítja meg, és annak helyéről, időpontjáról, tervezett napirendjéről és a beterjesztett javaslatokról a tagokat legalább 15 nappal a közgyűlés kitűzött napja előtt írásban értesíti, postai vagy elektronikus úton. A közgyűlés határozatképessége A közgyűlésen minden tag egy szavazattal rendelkezik. A közgyűlés határozatképes, ha a tagok több mint fele jelen van. A közgyűlés határozatait egyszerű szótöbbséggel hozza meg. A közgyűlés határozatképtelensége esetén megismételt közgyűlést kell összehívni. A határozatképtelenség miatt megismételt közgyűlés változatlan napirend mellett a megjelent tagok számától függetlenül határozatképes, amennyiben erről a tagokat már az eredeti meghívóban előre tájékoztatták. A közgyűlés napirendje A közgyűlés napirendjét az egyesület elnöksége állapítja meg és terjeszti elő. Az egyesület évi rendes közgyűlésének az alábbi napirendi pontokat kötelezően tartalmaznia kell: a) az egyesület tevékenységéről szóló beszámoló jóváhagyása, b) az egyesület éves költségvetésének megállapítása, c) az egyesület tagjai által beterjesztett javaslatok. A c) pontban említett javaslatokat abban az esetben lehet napirendre tűzni, ha azokat a közgyűlés időpontja előtt három héttel benyújtották az elnökség részére. A közgyűlésen résztvevők egyszerű szótöbbséggel további indítványok napirendre tűzéséről dönthetnek. A közgyűlés hatásköre A közgyűlés az egyesületet érintő minden kérdésben dönthet. A közgyűlés kizárólagos hatáskörébe tartozik: a) az alapszabály elfogadása és módosítása, b) nemzetközi szervezetbe való be- és kilépés elhatározása, c) az egyesület más egyesülettel való egyesülésének, szétválásának, valamint feloszlásának kimondása, d) az egyesület tisztségviselőinek megválasztása és visszahívása, e) a tagfelvétel, valamint a kizárás kérdésében hozott határozat elleni jogorvoslati kérelem elbírálása, f) az egyesület éves beszámolójának jóváhagyása, 7
8 g) az elnökség beszámolójának elfogadása, h) az egyesület éves költségvetésének jóváhagyása, i) tagdíj mértékének megállapítása, j) minden olyan kérdés eldöntése, amelyeket jogszabály vagy a jelen alapszabály a hatáskörébe utal, k) tiszteletbeli tagság elfogadása. A közgyűlés határozathozatala A közgyűlés határozatait nyílt szavazással, egyszerű szótöbbséggel hozza. Az egyesület minden tagja egy szavazattal rendelkezik. Szavazategyenlőség esetén az elnök szavazata dönt. Kivételes esetekben így különösen személyi kérdésekben történő döntés esetén, vagy a tagok indítványára - a Közgyűlés határozatait titkos szavazással hozza meg, erről amennyiben nem személyi kérdésről kell dönteni - az érdemi határozat meghozatalát megelőzően a tagok egyszerű szótöbbséggel hozott határozattal döntenek. A közgyűlés ülései nyilvánosak, a tagok azonban egyszerű szótöbbséggel hozott határozattal a közgyűlés üléséről a nyilvánosságot kizárhatják, ha valamely egyesületi tag jogos magánérdekének védelme vagy a közérdek ezt szükségessé teszi. A jelenlévő tagok 2/3-os szótöbbsége szükséges: a) az alapszabály elfogadásához, módosításához, b) az egyesület feloszlásának kimondásához, c) más egyesülettel történő egyesülés kimondásához, d) a tag kizárásával kapcsolatos határozat meghozatalához. A közgyűlés a határozatait írásba foglalja és azokról az egyesület elnöksége nyilvántartást vezet. A közgyűlésről jegyzőkönyvet kell készíteni, amelyet a közgyűlésen megválasztott tag hitelesít. A jegyzőkönyvnek tartalmaznia kell a közgyűlésen tett észrevételeket, javaslatokat, valamint a közgyűlésen hozott határozatokat. Az egyesület határozatairól az egyesület elnöksége nyilvántartást vezet. Az egyesület mind a határozatokba, mind pedig az egyéb iratokba való betekintés lehetőségét biztosítja. A betekintés iránti igényt az egyesület elnökségének kell előzetesen bejelenteni. A közgyűlés döntéseit nyilvánosan kihirdetik. Az egyesület elnöksége a közgyűlés döntéseit, határozatait a jelen nem lévő tagokkal 15 napon belül írásban, postai vagy elektronikus úton közli. 8
9 VII. Az egyesület rendkívüli közgyűlése Rendkívüli közgyűlést kell összehívni: a) az egyesület elnökségének többségi határozata alapján, b) az elnökségi tagság bárminemű megszűnése esetén, c) ha az egyesület tagjainak egyharmada ok és cél megjelölésével írásban kéri, d) ha a bíróság elrendeli. A rendkívüli közgyűlésre egyebekben az egyesület közgyűlésére vonatkozó szabályok az irányadók. VIII. Az egyesület elnöksége Az elnökség az egyesület képviselő és ügyintéző szerve. Az egyesület tevékenységét két közgyűlés közötti időszakban az egyesület öt tagú elnöksége vezeti, irányítja az egyesület működését, végrehajtja a közgyűlés határozatait. Az elnökség az egyesület működését érintő valamennyi kérdésben döntésre jogosult szerv, kivéve azokat az ügyeket, amelyek a közgyűlés kizárólagos hatáskörébe tartoznak. Az elnökségnek csak olyan személy lehet a tagja, aki a) legalább korlátozottan cselekvőképes, kivéve, ha a cselekvőképességét a bíróság a képviseleti joggal érintett ügycsoportban korlátozta, és b) a közügyek gyakorlásától nincs eltiltva, és c) magyar állampolgár, vagy a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik, és d) rendelkezik a Real Madrid CF által kibocsátott, érvényes szurkolói kártyával. Az elnökség szükség szerint ülésezik. Az elnökséget az elnök írásban hívja össze. Szabályszerűnek az összehívás akkor minősül, ha a tagok az ülésről legalább 15 nappal az ülés időpontját megelőzően írásban, postai vagy elektronikus úton értesülnek, és az ülés tárgysorozatáról leírást kapnak. Az elnökség ülései nyilvánosak. Az elnökség feladatai és hatásköre 9
10 a) az egyesület közgyűlésének az összehívása, b) az egyesület törvényes és alapszabályszerű működésének biztosítása, c) gondoskodás a közgyűlési határozatok végrehajtásáról, d) az egyesület nemzetközi kapcsolatainak szervezése, e) az éves költségvetés és beszámoló előkészítése, f) a tagfelvételi kérelmek elbírálása, g) döntés a tagság kizárással való megszüntetése ügyében, h) az egyesület képviselete. Az elnökség megfelelő fedezet birtokában dönt a rendkívüli, a költségvetésben nem szereplő, valamint az előirányzatot meghaladó kiadásokról. Előirányzat felhasználási jogkörben dönt a költségvetési előirányzatok évközi módosításáról, átcsoportosításáról. Az elnökség tagjai Az elnökség létszáma öt fő, összetétele: elnök, és négy alelnök. Az elnököt, és az alelnököket az egyesület közgyűlése titkos szavazással választja meg, az egyesület tagjainak sorából egy éves időtartamra. Az elnökségnek csak az egyesületben tagsággal rendelkező személy lehet tagja. Az elnökség működése Az elnökség maga állapítja meg munkatervét és ügyrendjét. Az ügyrendet a közgyűlés hagyja jóvá. Rendkívüli ülést kell összehívni, ha azt az elnök, vagy valamely elnökségi tag az ok és a cél megjelölésével írásban indítványozza. Az elnök az ülés helyéről, időpontjáról és a megtárgyalandó napirendi pontokról legalább 15 nappal korábban írásban értesíti az elnökség tagjait és a meghívottakat. Halaszthatatlanul sürgős esetben az elnök rövidebb határidőt is megállapíthat. Az elnökség ülései nyilvánosak, azokon az elnökség tagjain kívül bárki részt vehet. Az elnökség üléseiről jegyzőkönyv készül. A jegyzőkönyvnek tartalmaznia kell az ülésen elhangzott észrevételeket és javaslatokat, valamint a hozott határozatokat. A hozott határozatokról az érintett szerveket és személyeket a jegyzőkönyvi kivonat megküldésével értesíteni kell. Az elnökség határozatait nyílt szavazással, egyszerű szótöbbséggel hozza. Az elnökség a szavazásra jogosultak több mint felének jelenléte esetén határozatképes. Szavazategyenlőség esetén a javaslatot elvetettnek kell tekinteni. Határozatképtelenség esetén az 10
11 elnökségi ülést 15 napon belül ismételten össze kell hívni. A határozatképtelenség miatt ismételten összehívott elnökségi ülés is csak abban az esetben határozatképes, ha azon a szavazásra jogosultak több, mint a fele jelen van. Az elnökség üléseire annak tárgykörére figyelemmel esetenként további tagok, szakértők hívhatók meg. a) elnök b) alelnök c) pénztáros IX. Az egyesület tisztségviselői Az egyesület tisztségviselőinek megválasztása titkos szavazással történik. Megválasztottnak azt a személyt kell tekinteni, aki az érvényes szavazatok több mint felét megszerezte. Amennyiben a jelöltek közül valaki nem kapja meg az érvényes szavazatok több mint felét, abban az esetben a tisztségre jelölt két legtöbb szavazatot szerzett személy között újabb szavazást kell tartani. A megismételt szavazás győztese a legtöbb érvényes szavazatot kapott személy lesz. Az egyesület tisztségviselőinek visszahívására akkor kerülhet sor, ha a tisztségviselő tisztsége ellátására alkalmatlanná válik, vagy az egyesületnek súlyos érdeksérelmet okoz, továbbá abban az esetben, ha a tisztségre történő megválasztása óta bekövetkezett változás miatt már nem felel meg a jelen alapszabály tisztségviselővel szemben támasztott követelményeinek. Az egyesület elnöke Az egyesület legfőbb tisztségviselője az egyesület elnöke. Az elnök az elnökség közreműködésével irányítja, vezeti az egyesületet. Az egyesület képviseletére harmadik személyek és szervezetek irányában az elnök önállóan, illetve az elnök erre irányuló külön felhatalmazása alapján az alelnök jogosult. Az elnök hatásköre és feladatai a) képviseli az egyesületet, b) biztosítja az egyesület törvényes és szabályszerű működését, c) az alapszabály, valamint a közgyűlési, elnökségi határozatok végrehajtásának irányítása és ellenőrzése, d) az egyesület munkájának figyelemmel kísérése, a tagok tevékenységének koordinálása, e) az aláírási és utalványozási jogkör gyakorlása, f) az elnökségi ülések összehívása, g) döntési jogkör gyakorlása mindazokban az ügyekben, amelyek nem tartoznak a közgyűlés, az elnökség, illetőleg az egyesület egyéb 11
12 szervének kizárólagos hatáskörébe, h) a közgyűlések összehívása lebonyolítása, i) a közgyűlési határozatok nyilvántartása, nyilvánosságának biztosítása, j) az elnökségi határozatok nyilvántartása, nyilvánosságának biztosítása, k) közreműködik az egyesület költségvetésének, a közgyűlés elé terjesztett éves beszámolónak az elkészítésében, l) ellát minden olyat feladatot, amelyet jogszabály az elnök hatáskörébe utal. Az egyesület alelnökei A közgyűlés által megválasztott személyek, akik tevékenységüket az elnök irányítása alatt végzik. Az elnököt akadályoztatása esetén az alelnökök, vagy az alelnökök egyike helyettesíti. Helyettesítés esetén az alelnök teljes joggal képviseli az egyesületet, és gyakorolja az elnök jogait. Az egyesület pénztárosa A pénztáros feladatait az egyesület pénzkezelési szabályzata szabályozza, amit az egyesület közgyűlése fogad el. X. Az egyesület képviselete és jegyzése Az egyesületet az elnök önállóan vagy az elnök erre irányuló külön felhatalmazása alapján az alelnök képviseli hatóságok, bíróságok, valamint állami és önkormányzati szervek előtt. Az egyesület jegyzésére az elnök önállóan vagy az elnök külön felhatalmazása alapján az alelnök jogosult. Az egyesület bankszámlája feletti rendelkezésre, illetve az egyesület bank előtti jegyzésére az elnök és a pénztáros együttesen jogosult. XI. Az egyesület gazdálkodása és vagyona Az egyesület éves költségvetés alapján gazdálkodik, melyet az elnökség fogad el. Az egyesület gazdálkodásáról az elnökség jelentést készít, melyet a közgyűlés elé terjeszt, aki dönt ennek elfogadásáról. Az egyesület működéséhez szükséges bevételek az alábbiakból tevődnek össze: 12
13 a) tagsági díj, b) természetes és jogi személyek hozzájárulásai, c) egyéb bevételek. Az egyesület bevételeivel önállóan gazdálkodik, tartozásaiért saját vagyonával felel. Az egyesületnek ingó és ingatlan vagyona lehet, amellyel a jogszabályok keretei között önállóan rendelkezik. Az egyesület tagjai az egyesület tartozásaiért a befizetett tagdíjon túlmenően saját vagyonukkal nem felelnek. Az egyesület gazdálkodását a civil szervezetek gazdálkodási tevékenységéről szóló Ectv alapján végzi. XII. Az egyesület megszűnése Megszűnik az egyesület az alábbi esetekben: a) a legfőbb szerv döntése alapján átalakul, b) a legfőbb szerve a feloszlásáról határoz, c) a bíróság feloszlatja, d) a törvényességi ellenőrzési eljárás eredményeképpen a bíróság megszünteti vagy megállapítja megszűnését, e) a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik. A b)-e) pontokban foglalt esetekben az egyesület jogutód nélkül szűnik meg. A b) pontban foglalt esetben végelszámolási eljárást, a c)-d) pontokban foglalt esetekben pedig kényszer-végelszámolást kell lefolytatni. Az egyesület megszűnése esetén az egyesület vagyonáról a közgyűlés, vagy a közgyűlés megbízásából működő felszámoló rendelkezik. XIII. Záró rendelkezések Jelen alapszabályban nem szabályozott kérdések tekintetében Magyarország Alaptörvénye, a Polgári Törvénykönyv, valamint az egyesülési jogról szóló évi CLXXV. törvény rendelkezései az irányadóak. Jelen alapszabályt a Fehér Vikingek Real Madrid Szurkolói Egyesület alakuló közgyűlése hagyta jóvá február 12-én., módosította a február 26-i, a április 29-i, a június 24-i, a 13
14 2012. július 8-i, a július 13-i, a augusztus 17-i és a február 15-i közgyűlése, elfogadta a február 15-i közgyűlése. Azon alapszabályi pontok, amelyeket a február 15-i módosítások, változások érintenek: I. Általános rendelkezések (az egyesület székhelye) II. Az egyesület célja és feladatai (nem csak külföldön rendezett mérkőzésekre való utazások szervezése) III. Tagsági viszony (a tagsági jogviszony kezdete) IV. Az egyesület tagjainak jogai és kötelezettségei (tisztújításkor az elnökségből távozó tag aktuális évre vonatkozó tagdíja befizetésének határideje) IV. Az egyesület tagjainak jogai és kötelezettségei (az aktuális év június 30-a után belépő tagok belépéskor fizetendő tagdíjának mértéke) IV. Az egyesület tagjainak jogai és kötelezettségei (a tag köteles a személyes adataiban történt változásokat bejelenteni) IX. Az egyesület tisztségviselői (az elnökségi tagok nevének törlése az alapszabályból) X. Az egyesület képviselete és jegyzése (az egyesület bankszámlája feletti rendelkezésre, illetve az egyesület bank előtti jegyzésére jogosult személyek) 14
15 EGYSÉGES SZERKEZETŰ ALAPSZABÁLY Amely létrejött az alulírott helyen és napon, a Pécsi Törvényszék által nyilvántartásba vett FEHÉR VIKINGEK REAL MADRID SZURKOLÓI EGYESÜLET alapszabályának a február 15. napján megtartott egyesületi közgyűlésen elhatározott módosításai miatt. Jelen alapszabály szövege az elfogadott módosításokkal egységes szerkezetbe foglalt szöveg, amely megfelel az alapszabály módosítások alapján hatályos tartalmának. Az alapszabály szövegének legutolsó változásai dőlt és vastagított betűtípussal kerültek kiemelésre. Pécs, február 15. elnök Előttünk, mint tanúk előtt: Név:... Lakcím:... aláírás Név:... Lakcím:... aláírás 15
A FEHÉR VIKINGEK REAL MADRID SZURKOLÓI EGYESÜLET ALAPSZABÁLYA
A FEHÉR VIKINGEK REAL MADRID SZURKOLÓI EGYESÜLET ALAPSZABÁLYA I. Általános rendelkezések Az egyesület neve: Fehér Vikingek Real Madrid Szurkolói Egyesület Az egyesület rövid neve: Fehér Vikingek Egyesület

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság